**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE TVARKOS APRAŠO PATVIRTINIMO**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos civilinio kodekso 4.106 – 4.109 straipsniais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos sveikatos priežiūros įstaigų įstatymo 36 straipsniu, Lietuvos Respublikos žemės įstatymo 16 straipsnio, Lietuvos Respublikos vyriausybės 1995 m. lapkričio 13 d. nutarimu Nr. 1429 „Dėl Valstybinės žemės perdavimo neatlygintinai naudotis taisyklių patvirtinimo“ (aktualia redakcija) 2.3. papunkčiu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašą (pridedama).
2. Pripažinti netekusiu galios Rokiškio rajono savivaldybės tarybos 2014 m. gruodžio 19 d. sprendimą Nr. TS-253 „Dėl savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.
3. Paskelbti šį sprendimą Rokiškio rajono savivaldybės interneto svetainėje ir teisės aktų registre.

Šis sprendimas per vieną mėnesį gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

PATVIRTINTA

Rokiškio rajono savivaldybės tarybos

2020 m. gegužės 29 d. sprendimu Nr. TS-

**ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašas (toliau – Aprašas) reglamentuoja Rokiškio rajono savivaldybei (toliau – Savivaldybė) nuosavybės teise priklausančio turto perdavimą valdyti, naudoti ir disponuoti juo patikėjimo teise (toliau – patikėjimo teisė) ir institucijų, dalyvaujančių Savivaldybės turto valdymo patikėjimo teise, teises ir pareigas.
2. Aprašas parengtas vadovaujantis ir sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos civiliniame kodekse, Lietuvos Respublikos sveikatos priežiūros įstaigų įstatyme, Lietuvos Respublikos žemės įstatyme ir kituose teisė aktuose.
3. Rokiškio rajono savivaldybei nuosavybės teise priklausantis turtas turi būti valdomas, naudojamas ir disponuojama juo vadovaujantis visuomeninės naudos, efektyvumo, racionalumo ir viešosios teisės principais.
4. Pagal Aprašą patikėjimo teisės objektu gali būti Savivaldybės ilgalaikis ir trumpalaikis materialusis, nematerialusis turtas ir nuosavybės vertybiniai popieriai (akcijos) (toliau – Turtas).

**II SKYRIUS**

**ROKIŠKIO RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO PATIKĖJIMO TEISE SUBJEKTAI**

1. Savivaldybės nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.
2. Turtas patikėjimo teise gali būti perduodamas:
	1. Savivaldybės institucijoms, įstaigoms, įmonėms ir organizacijoms, terminuotam arba neterminuotam laikotarpiui;
	2. pagal Savivaldybės turto patikėjimo sutartį – kitiems juridiniams asmenims, jeigu pagal įstatymus jiems priskirta savivaldybės funkcija, ne ilgesniam kaip 20 metų terminui;
	3. pagal patvirtintos formos Savivaldybės turto patikėjimo sutartį Savivaldybės asmens sveikatos priežiūros viešosioms įstaigoms ne ilgesniam kaip 99 metų terminui.
3. Sprendimą dėl Turto perdavimo patikėjimo teise priima:
	1. Savivaldybės administracijos direktorius:
		1. kai Turtas perduodamas Savivaldybės biudžetinėms įstaigoms;
		2. kai Turtas perduodamas tarp Savivaldybės biudžetinių įstaigų ar jų padalinių.
	2. Savivaldybės taryba:
		1. kai Turtas perduodamas Aprašo 6.2 ir 6.3 papunktyje nurodytiems subjektams;
		2. kai Turtas perduodamas Aprašo 6.1 papunktyje nurodytiems subjektams, išskyrus savivaldybės biudžetines įstaigas;
		3. kai Turtas perduodamas Savivaldybės administracijai.
4. Nereikalingu arba netinkamu (negalimu) naudoti pripažintas Turtas perduodamas patikėjimo teise valdyti kitiems subjektams, laikantis šio Aprašo nustatyta tvarka.

**III SKYRIUS**

**SAVIVALDYBĖS TURTO PERDAVIMO SVEIKATOS PRIEŽIŪROS ĮSTAIGOMS PAGAL PATIKĖJIMO SUTARTĮ IR TOKIO TURTO VALDYMO YPATUMAI**

1. Savivaldybės turto perdavimas patikėjimo teise pagal patikėjimo sutartį savivaldybės sveikatos priežiūros įstaigoms organizuojamas ir perduotas turtas valdomas ir naudojamas Apraše nustatyta tvarka, išskyrus kas reglamentuojama III Aprašo skyriuje.
2. Savivaldybės sveikatos priežiūros viešosios įstaigos, kurioms patikėtas savivaldybės turtas, ne vėliau kaip iki kitų metų gegužės 1 dienos privalo paskelbti praėjusių finansinių metų turto valdymo, naudojimo ir disponavimo juo ataskaitą savivaldybės viešosios įstaigos interneto svetainėje.
3. Savivaldybės viešosios sveikatos priežiūros įstaigos joms pagal patikėjimo sutartį perduotą turtą gali nuomoti arba perduoti panaudai LR Vyriausybės nustatyta tvarka.
4. Į savivaldybės turtą, perduotą pagal patikėjimo sutartį sveikatos priežiūros įstaigai, negali būti nukreipiamas išieškojimas pagal savivaldybės viešosios įstaigos prievoles, įskaitant prievoles, atsiradusias šį turtą valdant, naudojant ir juo disponuojant.
5. Savivaldybės sveikatos priežiūros viešosios įstaigos Vyriausybės nustatyta tvarka bei gavusios Savivaldybės tarybos rašytinį sutikimą, priima sprendimus dėl savivaldybės nekilnojamųjų daiktų, kurie joms perduoti patikėjimo teise pagal patikėjimo sutartis, pripažinimo nereikalingais arba netinkamais (negalimais) naudoti.
6. Savivaldybės turto patikėjimo sutartis sudaryta su Savivaldybės sveikatos priežiūros viešąja įstaiga nutrūksta pasibaigus įstaigos veiklai, kuriai vykdyti buvo perduotas turtas.

**IV SKYRIUS**

**SAVIVALDYBEI NUOSAVYBĖS TEISE PRIKLAUSANČIOS ŽEMĖS PERDAVIMO VALDYTI NAUDOTI IR DISPONUOTI JA PATIKĖJIMO TEISE IR JOS VALDYMO YPATUMAI**

1. Savivaldybei nuosavybės teise priklausančių žemės sklypų perdavimas patikėjimo teise organizuojamas ir perduotas turtas valdomas ir naudojamas Apraše nustatyta tvarka, išskyrus kas reglamentuojama IV Aprašo skyriuje.
2. Savivaldybei nuosavybės teise priklausantys žemės sklypai gali būti perduodami patikėjimo teise tik savivaldybės įmonėms ir įstaigoms savivaldybių funkcijoms atlikti.
3. Savivaldybės administracijos direktoriusprivalo prižiūrėti, kad sprendimas perduoti žemės sklypą patikėjimo teise būtų tinkamai vykdomas. Jeigu subjektas, kuriam patikėjimo teise perduotas žemės sklypas, nebeatlieka funkcijų, kurioms įgyvendinti buvo perduotas savivaldybės žemės sklypas, savivaldybės taryba priima sprendimą dėl šio subjekto patikėjimo teisės pasibaigimo.

**V SKYRIUS**

**SAVIVALDYBĖS TURTO PERDAVIMO PATIKĖJIMO TEISE ORGANIZAVIMAS**

1. Subjektai, nurodyti Aprašo 6 punkte, norintys gauti Turtą patikėjimo teise, Savivaldybės administracijos direktoriui pateikia:
	1. motyvuotą prašymą perduoti Turtą, kuriame turi būti nurodytas prašomo perduoti Turto naudojimo tikslas, o kai Turtas perduodamas Aprašo 6.2 papunktyje nurodytiems juridiniams asmenims, – nurodyta konkreti savivaldybės funkcija, kuriai atlikti bus naudojamas perimtas Turtas, ir kita informacija;
	2. juridinių asmenų registravimo pažymėjimo kopiją arba išrašo iš Juridinių asmenų registro kopiją, patvirtintą teisės aktų nustatyta tvarka ar vadovo parašu ir antspaudu (jeigu asmeniui privaloma jį turėti) (pateikia tik Aprašo 6.2 papunktyje nurodyti juridiniai asmenys);
	3. įstatų ar nuostatų kopiją, patvirtintą teisės aktų nustatyta tvarka ar vadovo parašu ir antspaudu (jeigu asmeniui privaloma jį turėti) (pateikia tik Aprašo 6.2 papunktyje nurodyti juridiniai asmenys).
2. Perduodant Savivaldybės turtą, įsigytą vykdant valstybės ar Savivaldybės programas ir investicinius projektus netaikomas Aprašo 18 punktas. Savivaldybės administracijos struktūrinis padalinys ar atsakingas darbuotojas, įvykdęs programą ar investicinį projektą, turi raštu pateikti Savivaldybės administracijos atsakingam skyriui Savivaldybės turto gavėjų sąrašą ir duomenis, nurodytus 22.1 ir 22.2 papunkčiuose.
3. Savivaldybės turto perdavimą valdyti, naudoti ir disponuoti juo patikėjimo teise savivaldybės biudžetinei įstaigai gali inicijuoti Savivaldybės administracija, tokiu atveju netaikomas Aprašo 18 punktas.
4. Savivaldybės administracija išnagrinėja subjektų prašymus, kitus Aprašo 18 ir 19 punktuose nurodytus dokumentus ir:
	1. pateikia subjektams motyvuotą atsakymą, jeigu Savivaldybės turtas jiems negali būti suteiktas patikėjimo teise;
	2. rengia Savivaldybės tarybos sprendimo arba Savivaldybės administracijos direktoriaus įsakymo dėl Savivaldybės turto perdavimo valdyti, naudoti ir disponuoti juo patikėjimo teise projektą.
5. Savivaldybės tarybos sprendimų, Savivaldybės administracijos direktoriaus įsakymų projektuose dėl savivaldybės turto perdavimo patikėjimo teise nurodoma:
	1. perduodant nekilnojamąjį turtą: perduodantis ir priimantis subjektai; nekilnojamojo turto pavadinimas ir adresas; unikalus numeris; perduodamo nekilnojamojo turto plotas arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; perduodamo nekilnojamojo turto bendras statinio plotas arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; įsigijimo ir likutinė vertė, turto registravimo grupė ir finansavimo šaltinis;
	2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); turto skaičius (vienetais); turto vieneto įsigijimo vertė (nurodyti nereikia, jeigu perduodamas nereikalingas ar netinkamas (negalimas) naudoti nematerialusis ir ilgalaikis materialusis Savivaldybės turtas); nematerialiojo ir ilgalaikio materialiojo turto vieneto likutinė vertė; perduodamo turto bendra vertė (nematerialiojo ir ilgalaikio materialiojo turto – pagal likutinę vertę, trumpalaikio materialiojo turto – pagal įsigijimo vertę), jeigu sudaromas perduodamo turto sąrašas, turto registravimo grupė ir finansavimo šaltinis; perduodant akcijas – akcinės bendrovės pavadinimas, kodas, akcijų skaičius, forma, vienos akcijos nominalioji vertė, perduodamų akcijų dalis;
	3. konkreti Savivaldybės funkcija, patikėjimo teisės subjekto veiklos funkcija, kuriai atlikti bus naudojamas perimtas turtas (tik Aprašo 6.2 ir 6.3 papunkčiuose nurodytiems subjektams);
	4. terminas, kuriam yra perduodamas turtas. Šis papunktis gali būti netaikomas, kai turtas perduodamas 6.1 papunktyje nurodytiems subjektams neterminuotam laikui;
	5. Savivaldybės institucija ar įstaiga, įgaliota sudaryti Savivaldybės turto patikėjimo sutartį, kai sprendimą priima Savivaldybės taryba arba Savivaldybės institucija ar įstaiga, įgaliota sudaryti ir pasirašyti Savivaldybės turto patikėjimo priėmimo-perdavimo aktą (jeigu patikėjimo priėmimo-perdavimo aktą įgaliojami pasirašyti ne perduodančios ir priimančios įstaigos vadovai).
6. Prie teikiamo Savivaldybės tarybos sprendimo projekto ar Savivaldybės administracijos direktoriaus įsakymo dėl Turto perdavimo valdyti patikėjimo teise turi būti pridėta:
	1. patikėjimo sutarties projektas (tik perduodant turtą Aprašo 6.2 ir 6.3 papunkčiuose nurodytiems subjektams, vadovaujantis Lietuvos Respublikos vyriausybės pavyzdine patikėjimo sutarties forma);
	2. Aprašo 18.1 papunktyje nurodytas prašymas (šis papunktis netaikomas, jeigu Savivaldybės turtas perduodamas Aprašo 19 ir 20 punktuose nustatyta tvarka);
	3. Turto valdytojo, kurio prašoma perduoti jo patikėjimo teise valdomą turtą, sutikimas (jeigu savivaldybės turtą patikėjimo teise valdo kita Savivaldybės įstaiga. Šis papunktis netaikomas, jeigu Savivaldybės turtas perduodamas 19 ir 20 Aprašo punktuose nustatyta tvarka);
	4. Turto valdytojo sprendimas dėl Turto pripažinimo nereikalingu arba netinkamu (negalimu) naudoti, kai perduodamas toks turtas;
	5. perduodant savivaldybės nekilnojamąjį turtą ar kitus nekilnojamuosius daiktus:
		1. Nekilnojamojo turto registro centrinio duomenų banko išrašo kopija, kuri patvirtina daiktinės teisės įregistravimą, kuomet daiktinė teisė neįregistruota kitus daiktinę teisę patvirtinančius dokumentus;
		2. nekilnojamojo daikto kadastro duomenų bylos kopijos arba kitus nekilnojamuosius daiktus identifikuojantys duomenys;
	6. perduodant kitą nematerialųjį, ilgalaikį ir trumpalaikį materialųjį turtą – perduodamo turto sąrašas, kuriame nurodomi Aprašo 22.2 papunktyje nurodyti duomenys, patvirtintas įstaigos, valdančios minėtą turtą patikėjimo teise, valdomo ar jo įgalioto asmens;
	7. perduodant savivaldybei nuosavybės teise priklausančias akcijas – savivaldybės nuosavybės teisės į akcijas patvirtinimo dokumentas.
7. Savivaldybės turto perdavimas 6.1 papunktyje išvardintiems subjektams įforminamas perdavimo ir priėmimo aktu, parengtu pagal Aprašo 1 priedo Savivaldybės turto perdavimo ir priėmimo akto formą. Savivaldybės turto perdavimo ir priėmimo aktą turtą perduodančios ir turtą priimančios įstaigos vadovai, ar jų įgalioti asmenys pasirašo per 20 darbo dienų nuo Savivaldybės tarybos sprendimo arba Savivaldybės administracijos direktoriaus įsakymo dėl Savivaldybės turto perdavimo valdyti, naudoti ir disponuoti juo patikėjimo teise (toliau – Teisės akto) priėmimo. Savivaldybės turto perdavimo ir priėmimo aktas surašomas 2 egzemplioriais: pirmasis egzempliorius su pridedamų dokumentų originalais ar teisės aktų nustatyta tvarka patvirtintomis kopijomis perduodamas turto perėmėjui, antrasis paliekamas turto perdavėjui.
8. Savivaldybės turto perdavimas pagal patikėjimo sutartį įforminamas pasirašant turto patikėjimo sutartį, kurios projektui pritarė Savivaldybės taryba. Savivaldybės turto patikėjimo sutartį, turtą perduodančios ir turtą priimančios įstaigos vadovai, ar jų įgalioti asmenys, pasirašo per 20 darbo dienų nuo Teisės akto priėmimo dienos. Savivaldybės turto patikėjimo sutartis surašoma 2 egzemplioriais: pirmasis egzempliorius su pridedamų dokumentų originalais ar teisės aktų nustatyta tvarka patvirtintomis kopijomis perduodamas turto perėmėjui, antrasis paliekamas turto perdavėjui. Perduodant Savivaldybės nekilnojamąjį turtą pagal patikėjimo sutartį, pasirašoma notarinės formos sutartis.
9. Patikėjimo teisė į perduodamą Savivaldybės turtą atsiranda nuo perdavimo ir priėmimo akto arba turto patikėjimo sutarties pasirašymo. Turto patikėtinis įtraukia jį į apskaitą, o turto patikėtojas jį nurašo. Turtas, gautas pagal patikėjimo sutartį, turi būti apskaitomas atskirai nuo patikėtinio turto.
10. Savivaldybei nuosavybės teise priklausantį turtą apskaito savivaldybės biudžetinės įstaigos, įmonės, organizacijos pagal Viešojo sektoriaus apskaitos ir finansinės atskaitomybės standartus (VSAFAS) ir kitus apskaitos tvarkymą reglamentuojančius teisės aktus.
11. Savivaldybės turto perdavimo ir priėmimo aktą ar turto patikėjimo sutartį pasirašęs turto perdavėjas, pateikia pasirašyto akto ar sutarties kopiją Savivaldybės administracijos Turto valdymo ir ūkio skyriui, ne vėliau kaip per 5 darbo dienas nuo akto ar sutarties pasirašymo.

**VI SKYRIUS**

**SAVIVALDYBĖS TURTO VALDYMAS, NAUDOJIMAS IR DISPONAVIMAS JUO PATIKĖJIMO TEISE**

1. Savivaldybės turto patikėtojas per 15 darbo dienų nuo turto, kuris registruojamas viešuose registruose, perdavimo ir priėmimo akto ar patikėjimo sutarties pasirašymo įregistruoja daiktines teises viešame registre. Registro išrašo kopiją pateikia Savivaldybės administracijos Centralizuotos buhalterinės apskaitos skyriui.
2. Patikėtiniai, savo lėšomis per 15 darbo dienų nuo sutarties pasirašymo dienos apdraudžia visam sutarties galiojimo terminui gaunamą ilgalaikį turtą Savivaldybės naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudiminių įvykių. Šis punktas neprivalomas 6.1 papunktyje nurodytiems subjektams. 6.1 papunktyje nurodyti subjektai perduotą turtą apdraudžia atsižvelgdami į skirtus savivaldybės biudžeto asignavimus.
3. Savivaldybės turto patikėtinis privalo užtikrinti ir vykdyti tinkamą patikėjimo teise valdomo turto priežiūrą:
	1. naudoti patikėjimo teise perduotą turtą pagal tiesioginę paskirtį ir sutartį (jeigu turtas perduotas pagal patikėjimo sutartį), griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių;
	2. tvarkyti ir prižiūrėti patikėjimo teise valdomų nekilnojamųjų turto objektų bendrąsias konstrukcijas, komunikacijas, vidų ir išorę, užtikrinti jų tinkamą funkcionavimą ir estetinę išvaizdą;
	3. organizuoti ir atlikti patikėjimo teise valdomo turto paprastąjį (einamąjį) ir kapitalinį remontą;
	4. atlikus nekilnojamojo daikto remontą, perplanavimą, teisės aktų nustatyta tvarka organizuoti nekilnojamojo daikto kadastro duomenų bylos tikslinimą, papildymą. Jei nesuformuota nekilnojamojo daikto kadastro duomenų byla, organizuoti nekilnojamojo daikto kadastro duomenų bylos parengimą;
	5. organizuoti nekilnojamojo turto užimamo žemės sklypo kadastrinių matavimų atlikimą ir žemės sklypo įregistravimą Nekilnojamojo turto registre;
	6. prižiūrėti ir tvarkyti patikėjimo teise valdomam nekilnojamojo turto objektui priskirtą teritoriją, jeigu teisės aktų nustatyta tvarka tokia teritorija yra priskirta;
	7. per 15 darbo dienų nuo turto perdavimo ir priėmimo akto ar turto patikėjimo sutarties pasirašymo turi sudaryti su atitinkamomis įmonėmis ir organizacijomis sutartis dėl atsiskaitymo už turto eksploatavimą, komunalines ir ryšių paslaugas ir mokėti mokesčius pagal šias sutartis;
	8. užtikrinti tinkamą patikėjimo teise valdomo turto apsaugą.
4. Savivaldybės turto patikėtiniai:
	1. gali atlikti nekilnojamojo turto arba jo dalies perplanavimą, paskirties keitimą, griovimą tik gavę savivaldybės tarybos sutikimą;
	2. atlikę savivaldybės nekilnojamojo turto perplanavimą ar pertvarkymą, paskirties keitimą, tai privalo įforminti teisės aktų nustatyta tvarka. Patikėtinis yra įgaliotas teisės aktų nustatyta tvarka pasirašyti deklaracijas apie statybos užbaigimą / paskirties keitimą ir jas pateikti VĮ Registrų centrui, registruoti naujus nekilnojamuosius daiktus Nekilnojamojo turto registre savivaldybei nuosavybės teise ir teisės aktų nustatyta tvarka kreiptis į Nekilnojamojo turto registro tvarkytoją dėl Nekilnojamojo turto duomenų patikslinimo atlikus paprastąjį statinių remontą, paprastąjį ir kapitalinį remontą ir rekonstravus nekilnojamuosius daiktus, atsiimti parengtus dokumentus. Patikėtinis, atlikęs nekilnojamųjų daiktų griovimo darbus, turi juos išregistruoti iš Nekilnojamojo turto registro;
	3. negali šio turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą (Savivaldybės teisės aktai Aprašo 6.1 papunktyje nurodytiems subjektams gali nustatyti kitaip).
	4. jeigu patikėtinis neprižiūri patikėjimo teise valdomo turto ir taip yra bloginama šio turto būklė, patikėtojas gali imtis veiksmų dėl šio turto perėmimo iš patikėtinio ir reikalauti atlyginti nuostolius, jeigu dėl turto nepriežiūros jis sugedo ar buvo sugadintas;
	5. per 3 mėnesius nuo nekilnojamojo turto perdavimo dienos valstybinės žemės patikėtiniui pateikti prašymą perduoti neatlygintinai naudotis valstybinės žemės sklypą, kurio reikia perduotam nekilnojamajam turtui eksploatuoti, jeigu toks sklypas suformuotas;
	6. Aprašo 6.1 ir 6.3 papunkčiuose nurodyti subjektai priima sprendimus ar išduoda sutikimus dėl patikėjimo teise valdomo turto draudiminių įvykių ir su tuo susijusių padarinių šalinimo ir likvidavimo darbų vykdymo draudimo bendrovėms, patikėjimo teise valdomo turto nuomininkams ar panaudos gavėjams.
5. Turto patikėjimo sutartyje gali būti nustatyti ir kiti, šioje dalyje nenurodyti, Savivaldybės tarybos sprendime nustatyti patikėjimo teisės subjekto (patikėtinio) teisių dėl turto valdymo, naudojimo ir disponavimo juo apribojimai.
6. Patikėtiniui, pagerinusiam perduotą nekilnojamąjį turtą, už pagerinimą neatlyginama.
7. Savivaldybės institucija ar įstaiga, sudariusi turto patikėjimo sutartį, privalo prižiūrėti, kad turto patikėjimo sutartis būtų tinkamai vykdoma. Patikėtinis privalo sudaryti sąlygas patikėtojo atstovui tikrinti, ar perduotas Savivaldybės turtas naudojamas pagal paskirtį ir sutartį (jeigu turtas perduotas pagal patikėjimo sutartį).
8. Savivaldybės administracijos direktorius įsakymu gali įgalioti savivaldybės turto patikėtinius atlikti veiksmus, neaptartus šiame apraše, bet būtinus efektyviam bei racionaliam perduoto turto valdymui, naudojimui ir disponavimui juo, susijusius su perduoto patikėjimo teise savivaldybės turto tvarkymu valstybės institucijose, įstaigose, įmonėse.
9. Patikėtiniai sandorius, susijusius su jam perduotu patikėjimo teise savivaldybės turtu, sudaro savo vardu, tačiau jis privalo nurodyti, kad veikia turto patikėjimo teise.
10. Šio aprašo 6.1 ir 6.3 papunkčiuose nurodyti Savivaldybės turto patikėtiniai turi teisę patikėjimo teise valdomą, naudojamą ir disponuojamą nekilnojamąjį turtą nuomoti ir gauti pajamas iš turto nuomos ar perduoti turtą panaudos pagrindais Savivaldybės tarybos nustatyta tvarka, teisės aktų nustatyta tvarka. Patikėtinis patikėjimo teise valdomo, naudojamo ir disponuojamo ilgalaikio materialiojo turto nuomą organizuoja vadovaudamasis Savivaldybės tarybos sprendimu patvirtintomis Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašu, gyvenamosios patalpos išnuomojamos Savivaldybės tarybos nustatyta tvarka, vadovaujantis LR Paramos būstui įsigyti ar išsinuomoti įstatymu. Patikėtinis gali perkant paslaugas ir prekes savivaldybės funkcijoms įgyvendinti Savivaldybės patikėjimo teise valdomo, naudojamo ir disponuojamo turto nuomos konkursą organizuoti kartu su funkcijoms įgyvendinti reikalingų paslaugų ir prekių pirkimu, kurį vykdo patikėtinio viešųjų pirkimų komisija, vadovaudamasi Viešųjų pirkimų įstatymu ir perkančiosios organizacijos patvirtintomis supaprastintų viešųjų pirkimų taisyklėmis.
11. Aprašo 6.2 papunktyje nurodyti subjektai, negali Turto išnuomoti, suteikti panaudos pagrindais ar perduoti jį kitiems asmenims naudotis kitu būdu
12. Jei patikėtinis nebenaudoja turto ar jo dalies, jis teisės aktų nustatyta tvarka turi šį turtą grąžinti pagal perdavimo ir priėmimo aktą patikėtojui.
13. Turto patikėjimo sutartis pasibaigia Civilinio kodekso nustatytais atvejais. Turto patikėjimo sutartį sudariusi savivaldybės institucija ar įstaiga privalo atsisakyti patikėjimo sutarties vadovaudamasi Civilinio kodekso 6.967 straipsnio 1 dalies 5 punktu, jeigu juridinis asmuo (patikėtinis) nebegali (ar atsisako) įgyvendinti savivaldybių funkcijų, kurioms įgyvendinti pagal turto patikėjimo sutartį buvo perduotas savivaldybės turtas;
14. Pasibaigus turto patikėjimo sutarčiai, turtą patikėjimo teise valdo, naudoja ir disponuoja juo sutartį pasirašiusi savivaldybės institucija ar įstaiga, jeigu savivaldybės taryba nenustato kitaip.
15. Pasibaigus turto patikėjimo sutarčiai, patikėtinis privalo grąžinti patikėjimo teise perduotą turtą perdavimo ir priėmimo aktu (priedas) per 10 darbo dienų nuo sutarties pabaigos tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Savivaldybės turto.
16. Vadovaujantis Lietuvos Respublikos Seimo statutu, savivaldybei nuosavybės teise priklausanti negyvenamoji patalpa nemokamai suteikiama Lietuvos Respublikos Seimo nariui, išrinktam vienmandatėje apygardoje, ir jo padėjėjui-sekretoriui nuolatiniam naudojimuisi Seimo nario įgaliojimų laikui rinkėjams priimti. Išlaidas (šaltas ir karštas vanduo, elektros energija, šiluminė energija ir kitos komunalinės paslaugos) už Seimo nariui skirtos patalpos išlaikymą apmoka Savivaldybės administracija. Už naudojimąsi telefonu apmoka Seimo narys. Savivaldybės meras be atskiro Savivaldybės tarybos sprendimo su Seimo nariu pasirašo patalpų perdavimo ir priėmimo aktą.
17. Savivaldybės administracijos direktorius turi teisę:
	1. išduoti įgaliojimus savivaldybės administracijos specialistams ir atlikti veiksmus, neaptartus šiame apraše, bet būtinus dėl:

41.1.1 savivaldybės gyvenamųjų ir negyvenamųjų patalpų, susisiekimo komunikacijų, inžinerinių tinklų, hidrotechninių statinių tvarkymo valstybės institucijose, įstaigose, įmonėse;

41.1.2. dalyvavimo organizuojamuose daugiabučių gyvenamųjų namų butų ir kitų patalpų savininkų susirinkimuose dėl daugiabučių gyvenamųjų namų bendrojo naudojimo objektų administravimo (valdymo, naudojimo ir priežiūros);

* 1. priimti neatidėliotinus / skubius sprendimus ar išduoti sutikimus dėl savivaldybei nuosavybės teise priklausančio turto draudiminių įvykių ir su tuo susijusių padarinių šalinimo ir likvidavimo darbų vykdymo draudimo bendrovėms, savivaldybės įstaigoms, savivaldybei nuosavybės teise priklausančio turto nuomininkams ar panaudos gavėjams. Jei draudimo sutartyse naudos gavėju yra nurodyta Savivaldybė, atsitikus draudiminiam įvykiui, ne vėliau kaip per 20 darbo dienų po draudiminio įvykio Savivaldybės įstaiga, savivaldybei nuosavybės teise priklausančio turto nuomininkas ar panaudos gavėjas turi kreiptis į savivaldybės administracijos direktorių. Savivaldybės administracijos direktoriaus sprendimas dėl savivaldybei nuosavybės teise priklausančio turto draudiminių įvykių įforminamas savivaldybės administracijos direktoriaus įsakymu;
	2. teisės aktų nustatyta tvarka pasirašyti deklaracijas apie statybos užbaigimą / paskirties keitimą ir jas pateikti VĮ Registrų centrui, registruoti naujus nekilnojamuosius daiktus (gyvenamąsias patalpas) Nekilnojamojo turto registre savivaldybės nuosavybės teise ir teisės aktų nustatyta tvarka kreiptis į Nekilnojamojo turto registro tvarkytoją dėl Nekilnojamojo turto duomenų patikslinimo atlikus paprastąjį ir kapitalinį remontą, rekonstravus nekilnojamuosius daiktus, atsiimti parengtus dokumentus;
	3. pasirašyti balsavimo raštu protokolus ar balsavimo raštu biuletenius (jeigu balsavimas vykdomas raštu) dėl savivaldybės gyvenamųjų patalpų, esančių daugiabučiuose gyvenamuosiuose namuose, daugiabučių gyvenamųjų namų butų ir kitų patalpų savininkų susirinkimuose dėl bendrojo naudojimo objektų administratoriaus pasirinkimo ar pakeitimo;
1. Išduoti raštiškus sutikimus savivaldybės gyvenamųjų ir negyvenamųjų patalpų bendraturčiams atlikti jiems nuosavybės teise priklausančių patalpų paprastąjį ir kapitalinį remontą.

**VII SKYRIUS**

**BAIGIAMOSIOS NUOSTATOS**

1. Šiuo Aprašu privalo vadovautis savivaldybės administracija ir jos struktūriniai padaliniai, savivaldybės biudžetinės įstaigos.
2. Informacija apie Savivaldybės nekilnojamojo turto patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, teisinis pagrindas, kuriuo vadovaujantis priimtas sprendimas dėl sutarties sudarymo) skelbiama Savivaldybės internetinėje svetainėje ne vėliau kaip per tris mėnesius nuo sutarties sudarymo dienos.
3. Savivaldybės turto valdymo naudojimo ir disponavimo juo kontrolę vykdo Savivaldybės administracijos Turto valdymo ir ūkio skyrius.
4. Apraše neaptartoms turto patikėjimo ir valdymo sąlygoms ir patikėtinio atsakomybei taikomos Lietuvos Respublikos civilinio kodekso normos.
5. Aprašas gali būti keičiamas arba pripažįstamas netekusiu galios Rokiškio rajono savivaldybės tarybos sprendimu.
6. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės turto

perdavimo valdyti, naudoti ir disponuoti juo patikėjimo teise tvarkos aprašo

priedas

**(Perdavimo–priėmimo akto pavyzdinė forma)**

**ROKIŠKIO RAJONO SAVIVALDYBĖS TURTO, PERDUODAMO** **VALDYTI, NAUDOTI** **IR DISPONUOTI JUO PATIKĖJIMO TEISE, PERDAVIMO–PRIĖMIMO** **AKTAS**

\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_

 *(data)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(sudarymo vieta)*

 ,

*(perduodančios turtą institucijos, įmonės, įstaigos, organizacijos pavadinimas, buveinė, kodas)*

atstovaujamas (-a) įgalioto

*(pagal įstatymą, institucijos įstatus (nuostatus), įgaliojimą – atstovo pareigos,*

 ,

*vardas ir pavardė, įgaliojimo data ir numeris)*

perduoda, o ,

*(priimančios turtą institucijos, įmonės, įstaigos, organizacijos pavadinimas, buveinė, kodas)*

 ,

atstovaujamas (-a) įgalioto

*(pagal įstatymą, institucijos įstatus (nuostatus), įgaliojimą – atstovo pareigos,*

 ,

*vardas ir pavardė, įgaliojimo data ir numeris)*

priima, vadovaudamiesi (-osi) ,

*(dokumento perduoti turtą pavadinimas, data, numeris)*

šį Savivaldybei nuosavybės teise priklausantį turtą:

 .

*(perduodamo turto pavadinimas ir apibūdinimas (nematerialiojo ir ilgalaikio materialiojo turto – inventorinis numeris, įsigijimo ir likutinė vertė; trumpalaikio materialiojo turto – įsigijimo vertė, įsigijimo data; nekilnojamojo turto ar kito nekilnojamojo daikto – adresas, unikalus numeris, bendras statinio plotas, statinio pažymėjimas plane, patalpų plotas; jeigu perduodamos akcijos – bendrovės pavadinimas, kodas, buveinė, akcijų skaičius, forma, rūšis, klasė, vienos akcijos nominali vertė, perduodamų akcijų dalis įstatiniame kapitale; jeigu perduodami keli objektai, nurodoma, kad turtas perduodamas pagal pridedamą sąrašą. Sąraše turi būti nurodyti atitinkamai turto grupei nustatyti reikalavimai)*

Perduodamo turto būklė perdavimo metu .

Perduodamas turtas yra perduotas pagal nuomos (panaudos) sutartį

 .

*(sutarties sudarymo data, numeris, galiojimo terminas)*

Kitos sąlygos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRIDEDAMA (jeigu dokumentai pridedami):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(perduodamo turto sąrašas)*

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

*(dokumentas, suteikiantis teisę perduoti (priimti) turtą)*

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(nekilnojamojo daikto kadastro duomenų bylos arba jų kopijos)*

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(teisinės registracijos dokumentai)*

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(nuomos (panaudos) sutartis)*

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(Savivaldybės nuosavybės teisę į akcijas patvirtinantys dokumentai)*

7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

*(kiti dokumentai)*

Šis aktas surašytas 2 egzemplioriais, po vieną turto perdavėjui ir turto perėmėjui.

**Perdavė**

*(juridinio asmens pavadinimas)*

*(juridinio asmens kodas)*

*(adresas, telefonas, fakso nr., el. paštas)*

*(Pareigos, vardas ir pavardė)*

*(parašas)*

**Priėmė**

*(juridinio asmens pavadinimas)*

*(juridinio asmens kodas)*

*(adresas, telefonas, fakso nr., el. paštas)*

*(Pareigos, vardas ir pavardė)*

*(parašas)*

––––––––––––––––––––

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTIS IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ AIŠKINAMASIS RAŠTAS**

2020 m. gegužės 7 d.

**Parengto sprendimo projekto tikslai ir uždaviniai.**

Vadovaujantis nuo 2019 m. spalio 1 d. įsigaliojusia nauja Lietuvos Respublikos valstybės ir savivaldybių turto valdymo, naudojimo ir disponavimo juo įstatymo redakcija, parengtas Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas (toliau – Aprašas).

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos Vyriausybės 2001 m. sausio 5 d. nutarimas Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ patvirtintas Valstybės turto perdavimo valdyti, naudoti ir disponuoti juo patikėjimo teise tvarkos aprašas aktuali redakcija, Lietuvos Respublikos sveikatos priežiūros įstaigų įstatymas, Lietuvos Respublikos žemės įstatymas, Lietuvos Respublikos vyriausybės 1995 m. lapkričio 13 d. nutarimas Nr. 1429 „Dėl Valstybinės žemės perdavimo neatlygintinai naudotis taisyklių patvirtinimo“ (aktualia redakcija) 2.3. papunkčiu.

**Sprendimo projekto esmė.**

Nuo 2019 m. spalio 1 d. įsigaliojo nauja Lietuvos Respublikos valstybės ir savivaldybių turto valdymo, naudojimo ir disponavimo juo įstatymo redakcija. Atsižvelgiant į tai, šiuo sprendimo projektu teikiamas tvirtinti naujas Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas.

Aprašas nustato Rokiškio rajono savivaldybei nuosavybės teise priklausančio turto perdavimą patikėjimo teise tvarką, Savivaldybės perdavimo patikėjimo teise perdavimo-priėmimo akto formą.

Aprašas papildytas naujomis sąlygomis:

* vadovaujantis 2020 m. sausio 1 d. Lietuvos Respublikos sveikatos priežiūros įstaigų įstatymo redakcijos 36 straipsniu, numatyta, kad savivaldybės turtas perduotas panaudos pagrindais asmens sveikatos priežiūros viešosioms įstaigoms, turi būti perduotas valdyti pagal patikėjimo sutartį ir nurodytos sąlygos, kuriomis turtas perduodamas;
* papildyta informacija dėl žemės sklypų perdavimo patikėjimo teise tvarkos, vadovaujantis Lietuvos Respublikos žemės įstatymu;
* nurodyti terminai, kuriam laikotarpiui gali būti perduotas turtas pagal patikėjimo sutartį;
* įvardinti dokumentai reikalingi sprendimui priimti dėl turto perdavimo patikėjimo teise rengimo;
* įvardintos kitos sąlygos, kurių turi laikytis patikėtojai ir patikėtiniai.

Šis tvarkos aprašas detaliau įvardins teisės aktuose nustatytas sąlygas.

**Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos;

**neigiamos** – nebus.

**Nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Atlikta, pažyma pridedama.

Turto valdymo ir ūkio skyriaus vyriausioji specialistė Kristina Tūskienė